Timo Lõhmus

Timo Lõhmus (õieti Timo Ander Lõhmus; sündinud 30. mail 2001) on elukutseline Eesti võrkpallur. 

Hooaegadel 2018/2019 ja 2019/2020 mängis ta Selver Tallinn VK-s nurga-/diagonaalründajana. 2020. aasta suvest keskendus ta rannavõrkpallile, kust ta hooajal 2021/2022 naasis saalivõrkpalli Selver Tallinn VK ridadesse. Alates 2022/2023 hooajast mängib ta Bigbank Tartus.

Karjäär

Koondis

Noortekoondised
Timo Lõhmus kuulus Toomas Jasmini ja Raigo Tatriku juhendatavasse noortekoondisse (poisid sündinud 2001/02). 2017. aastal toodi U17 koondisega Eestile ajaloo esimene EEVZA meistritiitel. 2018. aastal saavutati samal turniiril Tallinnas teine koht ja Timo Lõhmus valiti Eesti U17 koondise parimaks mängijaks.

2020. aastal kuulus Lõhmus Eesti U20 noormeeste koondisse, kellega osaleti U20 EM-valikturniiril, kus jõuti teise faasi.

2016  Balti matš. Eesti U17 koondis
2017  U17 Ida-Euroopa Võrkpalli Assotsiatsiooni (EEVZA) meistrivõistlused
2018  U17 Ida-Euroopa Võrkpalli Assotsiatsiooni (EEVZA) meistrivõistlused

2022–... Eesti võrkpallikoondis
Lõhmus kutsuti Eesti võrkpallikoondisse 2022. aasta kevadel ning kuulus koondise koosseisu Euroopa Kuldliiga alagrupimängudel nurgaründajana.

Klubivõrkpall

2018–2020 Selver Tallinn
Hooaegadel 2018/19 – 2019/20 mängis Lõhmus Eesti võrkpalliklubis Selver Tallinnas nii nurga- kui diagonaalründajana.

2021–2022 Selver Tallinn
Hooajaks 2021/22 naasis Lõhmus klubivõrkpalli juurde ning mängis Selver Tallinnas diagonaalründajana.
2021/22  Eesti karikavõistlused

2022–... Bigbank Tartu
Hooajaks 2022/23 läks Lõhmus klubisse Bigbank Tartu.

Rannavõrkpall

2018–2019 Lõhmus/Tammearu
2018. aastal osales Lõhmus koos Märt Tammearuga U18 rannavõrkpalli EM-il Venemaal, kus saadi alagrupist edasi, kuid peatuti play-off ringis ning jäädi jagama 17.-24. kohta. Samal aastal toimunud U18 EM-il Tšehhis jõuti Tammearuga veerandfinaali. 2019. aastal osaleti koos U20 rannavõrkpalli Euroopa meistrivõistlustel Rootsis, kus jõuti 16 parema sekka. Samal aastal jõuti koos ka esmakordselt rannavõrkpalli kolmetärni MK-etapil Jurmalas põhiturniirile, kuid alagrupist edasi pääseda ei suudetud.

2019. aasta lõpus otsustas rannavollepaari koostöö lõpetada.

2018  Ida-Euroopa Võrkpalliassotsiatsiooni (EEVZA) U18 rannavõrkpalli meistrivõistlused Ukrainas

2020–2021 Lõhmus/Korotkov
2019. aasta lõpus alustas Lõhmus rannaväljakutel koostööd Dmitri Korotkoviga, kellega otsustati 2020. aasta suvel keskenduda ainult rannavõrkpallile. 2020/21 aastal esindasid Lõhmus/Korotkov Eesti rannavõrkpalli koondist ning olid Nõlvak/Tiisaare kõrval Eesti teine paar. 2021. aastal osaleti OM-valikturniiril, et tagada Eesti paarile koht Tokyo suveolümpiamängudel, kuid pääse jäi saamata. Paari parimates kohtadeks jäid ühetärni MK-etappidel viiendad kohad.

2021. aasta suvega lõppes paari koostöö ning Lõhmus naasis saalivõrkpalli juurde.

2020  Eesti meistrivõistlused rannavõrkpallis

Tunnustus
Hooaeg 2017/18 Eesti parim rannavõrkpalli noortepaar noormeeste seas koos Märt Tammearuga

Välislingid
Timo Lõhmus volleybox.net
 Timo Ander Lõhmus: võrkpall on Eesti edukaim spordiala Ajakiri Sport, 5. veebruar 2019
 Timo Lõhmus jätkab karjääri Tallinna Selveri võrkpalliklubis, err.ee, 22. juuli 2019
 Korvpallis ja judos Eesti meistriks kroonitud talent kaotas südame võrkpallile, postimees.ee, 12. oktoober 2018

Viited

Eesti võrkpallurid
Tallinnast pärit sportlased
Sündinud 2001